Inter Milan

**Football Club Internazionale Milano S.p.A** utawa luwih kaloka kanthi jeneng **Inter Milan** utawa jejuluk liyané **il Nerazurri** (si biru ireng),  **il Biscone** (si ula gedhé), lan uga **La Beneamata** (kang paling disayang) yaiku sawijining klub bal-balan utawa sepakbola Italia, kang main ing Seri A (divisi kapisan).

## Sajarah 
Klub iki diadhegaké ing 9 Maret 1908 sawisé pecahé *Klub Kriket lan Sepak bola Milan* (Milan Criket and Football Club), kang saiki luwih kaloka kanthi jeneng AC Milan. Sawijining grup sing anggotané wong-wong Italia lan Switserlan ora pati seneng marang dominasi wong-wong Inggris & Italia ing AC Milan saéngga mutusaké misah saka AC Milan. Jeneng Internazionale dijupuk saka kepinginané para pendiri kanggo nggawé sawijining klub kang para pemainé akèh sing asalé saka nagara-nagara njaba.
Klub iki dadi  juara ing taun 1910 lan kapidhoné ing taun 1920. Sajeroning mangsa perang, klub iki dipeksa ngganti jenengé dadi *Ambrosiana-Inter* kanggo nyesuaiaké diri karo kepemimpinan Benito Mussolini. Sanajan mangkono, Inter isih tetep bisa menangaké trofi katelu ing taun 1930. Sakbanjuré, trofi kapapat dimenangké ing taun 1938. Inter, sapisanan menangké Copa Italia (Piala Italia) ing taun 1940 lan ing taun iku uga Inter menangaké trofi ka lima. Wiwit taun 1942 nganti sapréné, jeneng Ambrosiana-Inter ora naté dianggo manèh lan Inter nganggo jeneng asliné yaiku *Internazionale Milano*.

Sawisé perang, Inter ngrengkuh gelar Seri A manèh ing taun 1953 lan kang kaping pitu ana ing taun 1954. Sawisé menang sawatara trofi iki, Inter wiwit lumebu ing mangsa keemasan kang ingaran **Grande Inter**. Sajeroning mangsa keemasan mau, Inter menangaké telu trofi ing taun 1963, 1965, lan 1966. Wektu-wektu iki, Inter uga misuwur amarga kemenangané ing Piala Éropa kaping pidho berturut-turut. Ing taun 1963, Inter menangaké trofi Piala Éropa sawisé ngalahaké klub kondhang Real Madrid. Mangsa sabanjuré, main ing kandangé, Inter menangaké trofi Piala Éropa kanggo kaping pindhoné kanthi ngalahaké klub saka Portugal, Benfica.

Sawisé mangsa keemasan ing taun 1960, Inter kasil menangaké gelar ka sewelas ing taun 1971 lan ka rolas ing taun 1980. Ana ing taun 1970 lan 1980, Inter uga menangaké loro trofi Piala Italia ing taun 1978 lan 1982. Inter kasil ngrengkuh gelar *scudetto* kang kaping telulas ana ing taun 1989 lan mbutuhaké wektu sing suwé nganti 17 taun lagi bisa menang manèh ing taun 2006, nanging nganggo cara liya sing ora biyasa yaiku "Scudetto of Honesty" (juara saka kejujuran), amarga Inter ora salah sajeroning skandal *calciopoli* kang nyeret sawatara klub gedhé Italia kang kabuktèkaké salah lan éntuk ganjaran penalti pengurangan poin uga pencopotan gelar juara sadurungé. Nembé taun 2007 Inter kasil dadi juara bertahan, sisan ngukir rekor kanthi 17 kamenangan beruntun ing kompetisi lokal.

Gelar iki ndadèkaké Inter ping 15 dadi juara peringkat ka telu sajeroning jumlah gelar sajeroning kompetisi Seri A. Ing peringkat ngisoré Juventus kaping 27 lan AC Milan kaping 17. Sanajan mangkono, Inter minangka siji-sijiné tim Seri A kang durung naté terdegradasi wiwit Seri A diguliraké, mulané iku sajeroning lagu kebangsaané '''C'e solo l'Inter'* (mung ana Inter siji-sijiné) disebutaké yèn Inter duwé gèn Seri A lan ora tepung karo Seri liyané.

Internazionale uga menang ing  Piala UEFA kaping telu. Pisanan ing mangsa 1990/1991 nglawan  AS Roma/ ing mangsa 1993/1994, Inter ngrengkuh gelar Piala UEFA kanthi ngalahaké klub Ostenrik Casino Salzburg. Ing kamenangan Piala UEFA kang kaping telu, Inter ngalahaké SS Lazio ing Parc des Princes, Paris.

### Présidhèn Klub 
## Stadion 
Stadion tim Inter wektu iki yaiku Stadion Giuseppe Meazza kang kapasitasé 85.000 pemirsa. Stadion iki uga kaloka kanthi jeneng San Siro. Stadion iki dibukak kanthi Tetandhingan Derby antara AC.Milan nglawan Inter, kang dimenangaké déning Inter kanthi skor 6 - 3. Stadion iki digunakaké bebarengan karo AC Milan ("AC Milan"), klub gedhé liyané ing Milan. Suporter AC Milan nggunakaké "San Siro" kanggo nyebut stadion iku amarga mbiyèné Giuseppe Meazza sawijining juru main bintang Inter lan ora pati seneng siji lan sijiné. Sadurungé Stadio Giuseppe Meazza, Inter nggunakaké Stadio Arena.

## Rekor 
Inter dadi siji-sijiné klub ing Seri A kang ora tau mudhun ka Seri B, déné klub Juventus tau mudhun ka Seri B ing mangsa 2006/2007 amarga terkait kasus *Calciopoli* utawa pengaturan skor tetandhingan.
tu ma lercia

## Pemain Paling Apik 
Pemain paling apik Inter sepanjang mangsa yaiku:

## Nomor Kang Diabadèkaké 
3 Giacinto Facchetti

## Gelar 
* Seri A **19** 1909/10 1919/20 1929/30 1937/38 1939/40 1952/53 1953/54 1962/63 1964/65 1965/66 1970/71 1979/80 1988/89 2005/06(1) 2006/07 2007/08 2008/09 2009/10, 2020/21
(1) FIGC nyataake Internazionale minangka Juara Seri A sawisé Juventus kabukti terlibat sajeroning *Calciopoli''.
* Piala/Liga Champions **3** 1963/64 1964/65 2009/10 
* Piala Italia **6** 1938/39 1977/78 1981/82 2004/05 2005/06 2009/10
* Piala UEFA **3** 1990/91 1993/94 1997/98 
* Piala Interkontinental **2** 1964 1965 
* Piala Super Italia **3**  1989 2005 2006
* Copa Presidente De La Republica **1** 1982
* Copa Santiago Bernabeu **1** 2001 
* Coppa Dell'Amicizia Italo-Francese **1** 1959
* Coppa Pirelli **7** 1996 1997 2000 2001 2002 2003 2005
* Coppa Sky **1** 2004
* Coppa Sud Tirol **2** 2003 2005
* Memorial Giorgio Ghezzi **1** 1992
* Memorial Luigi Campedelli **1** 1993
* Mohamed V Trophy **1** 1962
* Torneo Natale Milano **1** 1934
* Torneo Milano **1** 1993
* Trofeo Valle D'Aosta **1** 1998 
* Trofeo Birra Moretti **2** 2001 2002
* Trofeo Ciudad De Vigo **1** 1996
* Trofeo Vincenzo Spagnolo **1** 1998
* Triangolare Bolzano **1** 2005

### Final 
* Piala/Liga Champions **3**  1966/67  1971/72 2009/10
* Piala UEFA **1**  1996/97
* Piala Éropa Tengah (Central Europe Cup) atau (Piala Mitropa) **1** 1933 
(Mbiyen Piala Mitropa duwé kalungguhan kang padhakaro Piala/Liga Champions ing jaman saiki)
* Piala Italia **3**  1958/59  1964/65  1976/77  1999/00

### Rivalitas & Head To Head 
## Ing Italia 
AC Milan
FC Juventus

## Rivalitas Ing Éropa 
Real Madrid

## Pranala njaba 
* Situs Resmi 
* Situs Tifosi Indonesia 
* Situs Inter-Roberto Mancini
* Situs Resmi Statistik & Sejarah
* Situs Statistik & Sejarah
* Forum Forza Inter 
* Only Inter Website 
* Inter Milan Online 
* Inter Fans
* Situs Statistik FC.Internazionale vs Torino Calcio
* Milis Data, Fakta , Stats & Sejarah
* C'e solo l'Inter

## Werna lan Lambang 
Lambang klub kasebut yaiku huruf FCIM ing njeroné bunder, kang dirancang ana ing taun 1908, pelukis sing ngrancang logo klub kang isih eksis nganti saiki iku jenengé Giorgio Muggiani kang uga dadi salah sawijining wong sing miwiti pawangunan Inter.

Inter idhentik karo werna ireng lan biru. Werna ireng nggambarake pepeteng ing wayah wengi lan werna biru nggambarake langit. Sempet ana owah-owahan nalika Inter digabungaké karo Unione Sportiva Milanese ana ing taun 1928, yaiku kostum seragame kang diganti putih kang ana lambang salib abangé ana ing bagéyan dhadha, nanging sawise Perang Donya II rampung, Inter bali manèh menyang werna asline.